'n Transkontinentale land is 'n land wat oor meer as een kontinent streek. Egipte – lê in Afrika en Asië, Sinai is geskei deur die Suezkanaal. Jemen – lê in Asië, verskillende eilande (o.a. Sokotra) is in Afrika. Portugal – vasteland in Europa en Madeiraeilande in Afrika. Spanje – vasteland in Europa, Ceuta, Melilla en Kanariese Eilande in Afrika. Armenië – lê in Asië, maar neem deel aan Europese sportkompetisies en is lid van die Raad van Europa. Azerbeidjan – lê in Europa en Asië, maar neem deel aan Europese sportkompetisies en is lid van die Raad van Europa. Siprus – lê in Asië, maar is geopolities en kultureel Europees. Georgië – lê in Europa en Asië, maar neem deel aan Europese sportkompetisies, Eurovisie sangfees en is 'n lid van die Raad van Europa. Kasakstan – lê in Europa en Asië, maar neem deel aan Europese sportkompetisies en is 'n kandidaat-lid van die Raad van Europa. Rusland – lê in Europa en Asië. Turkye – lê in Europa en Asië, geskei deur die Bosporus.